open-index/open-wikipedia-markdown huggingface dataset:
Fröndenberg/Ruhr

**Fröndenberg** on kaupunki Nordrhein-Westfalenin osavaltiossa läntisessä Saksassa. Se sijaitsee Ruhrin alueen itäosassa ja Unnan piirikunnan eteläosassa. Fröndenberg rajoittuu etelässä Ruhriin.

## Maantiede
Fröndenberg sijaitsee Dortmundista 21 kilometriä itäkaakkoon ja Kölnistä 82 kilometriä koilliseen. Maanteitse matka Kölnistä on 110 kilometriä. Fröndenberg koostuu neljästätoista kaupunginosasta.

## Historia
Goottikirkko muodostaa Fröndenbergin historiallisen ytimen, joka alkaa vuodesta 1197. Metalliteollisuus oli hallitseva ala aina 1900-luvulle saakka, ja nykyisin kaupunki pyrkii houkuttelemaan vapaa-ajan- ja kulttuuritarjonnallaan.

Fröndenbergin vanhaa arkkitehtuuria edustaa muun muassa historiallinen kirkko St. Marien.

## Talous ja liikenne
Fröndenbergin yrityksiä on muun muassa Schmöle GmbH, joka on erikoistunut ripaputkien ja lämmönvaihdinkomponettien kehittämiseen ja valmistukseen. Fröndenbergin rautatieasema, Bahnhof Fröndenberg, palvelee henkilöliikennettä. Asemarakennus rakennettiin uudelleen sotatuhojen jälkeen 1957. Fröndenbergin autoliikennettä hoitaa Bundesstraße 233 ja Bundesautobahn 46.

## Lähteet

## Aiheesta muualla
*Fröndenberg/Ruhr, Nordrhein-Westfalen, Saksa — Sunrise, Sunset, and Daylength
Julius von Hann

**Julius (von) Hann** (23. maaliskuuta 1839 – 1. lokakuuta 1921) oli itävaltalainen meteorologi.

Hann opiskeli Wienissä matematiikkaa ja fysiikkaa. Hän oli vuodesta 1865 opettajana eri kouluissa, vuodesta 1868 Wienin yliopiston yksityisdosentti, 1869 Wienin meteorologisen keskuslaitoksen apulainen, 1873 fysikaalisen maantieteen ylimääräinen professori, 1877 saman aineen vakinainen professori ja meteorologisen keskuslaitoksen johtaja, 1900 kosmisen fysiikan professori.

Hann oli sääopin eli klimatologian asiantuntija ja toimitti useita alan julkaisuja. Hän esitti yleiset syyt koko maapalloa käsittävään suureen ilmakiertoon. Hän selitti maa- ja merituulten, Alppi-seutujen föhn-, Adria-alueen sirocco-, Argentiinan ja Uruguayn pampero-tuulten synnyn. Hän laski, missä määrin ilmakehän lämpötila ylöspäin alenee (0,57-0,58 °C 100 metriltä). Hän tutki merivirtoja, suunnitteli sadekarttoja ja ensimmäisen koko maapalloa käsittävän isotermikartan (1884). Hän kiinnitti ensimmäisenä huomion järvien vedenkorkeuden aikakautiseen vaihteluun. Hän toimitti yhdessä Karl Jelinekin kanssa ja tämän kuoltua 1877 yksin aikakauskirjaa *Zeitschrift der österreichischen Gesellschaft für Meteorologie* sen perustamisesta 1866 asti.

## Julkaisut
* *Die Erde als Ganzes* (5. p. 1896) Ferdinand von Hochstetterin ja Alois Pokornyn julkaiseman *Allgemeine Erdkunden* ensimmäinen osa
* *Handbuch der Klimatologie* (2. p. 1897)
* *Die Temperaturverhältnisse der österreichischen Alpen länder* (1885)
* *Die Verteilung des Luftdruckes über Mittel- und Südeuropa* (1887)
* *Lehrbuch der Meteorologie* (1901).

## Lähteet

## Aiheesta muualla
Horisontti (arkeologia)

**Horisontti** on Amerikan arkeologiassa käytetty nimitys laajalle levinneelle arkeologiselle kulttuurille, jonka piiriin kuuluu useita paikalliskulttuureja tai jonka vaikutus ulottuu useiden erottuvien kulttuurivaiheiden ajalle. Horisontti määritellään yleensä kivityökalu- tai keramiikkatyylien perusteella. Käsitteen ottivat käyttöön Gordon R. Willey ja Philip Phillips vuonna 1955.

## Katso myös
* Esikolumbiaaninen kronologia

## Lähteet
Børkop

**Børkop** on taajama Vejlen kunnassa Tanskassa. Taajamassa oli 6&nbsp;314 asukasta vuoden 2025 alussa.

## Väestökehitys

## Lähteet

## Aiheesta muualla
Farre

**Farre** voi tarkoittaa seuraavia:

* Farre, taajama Favrskovin kunnassa Tanskassa
* Farre, taajama Vejlen kunnassa Tanskassa
Burabai

**Burabai** () on laskujoeton järvi Aqmolan alueen Burabain piirissä Kazakstanissa. Sen pinta-ala on 10,5 neliökilometriä, keskisyvyys 4,5 ja suurin syvyys 7 metriä ja valuma-alueen laajuus 164 neliökilometriä.

Burabai sijaitsee Kökşetaun ylängöllä Kökşetauvuoren juurella pyöreässä tektonisessa painaumassa. Matalat harjanteet erottavat sitä lähistön muista järvistä. Rantojen kalliot, vuoret, mänty- ja koivumetsät tekevät maisemasta kuvauksellisen ja luovat erityiset ilmasto-olosuhteet. Burabai on suosittu matkailukohde, ja sen rannoilla on hotelleja, lomakyliä sekä kivennäisvettä ja mutaa käyttäviä parantoloita. Seudun järvet muodostavat lähialueineen Burabain kansallispuiston.

## Lähteet
Venäjän ja Yhdysvaltain huippukokous 2021

**Venäjän ja Yhdysvaltain huippukokous 2021** oli huippukokous, jossa Yhdysvaltain presidentti Joe Biden ja Venäjän presidentti Vladimir Putin tapasivat Genevessä, Sveitsissä 16. kesäkuuta 2021. Presidentit keskustelivat tapaamisessa muun muassa kyberhyökkäyksistä, Aleksei Navalnyin tilanteesta sekä ihmisoikeuksista. 

Huippukokous oli Bidenin ja Putinin ensimmäinen ja ainoa kasvokkainen tapaaminen Bidenin presidenttikaudella. Yhdysvaltain ja Venäjän presidentit olivat tavanneet edellisen kerran Helsingissä vuonna 2018, jolloin tapaamiseen osallistuivat Donald Trump ja Putin. Seuraava maiden presidenttien välinen tapaaminen tapahtui Anchoragen huippukokouksessa Yhdysvalloissa vuonna 2025 Trumpin tavatessa Putinin.

## Lähteet

## Aiheesta muualla
TUL Cup 2025

**TUL Cup 2025** oli 82. kerran järjestetty Suomen Työväen Urheiluliiton jalkapallomestaruuskilpailu. Mestaruuden voitti Tampereen Pallo-Veikot. 

## Ottelut
### Loppuottelu

## Lähteet
Givskud Zoo

**Givskud Zoo** on Vejlen kunnassa Tanskassa sijaitseva eläintarha. Se on perustettu vuonna 1969 ja oli tuolloin maan ensimmäinen safarityylinen eläintarha, jossa saattoi ajaa autolla muun muassa leijonien joukossa. Vuonna 2011 eläintarhassa oli 327&nbsp;000 kävijää.
## Lähteet

## Aiheesta muualla
* Eläintarhan verkkosivut
Matthias Steuchius

**Matthias Steuchius** (26. lokakuuta 1644 Fogdö – 2. elokuuta 1730 Uppsala) oli Ruotsin arkkipiispa vuosina 1714–1730. Tätä ennen hän toimi Härnösandin yli-intendenttinä 1683–1694 ja Lundin piispana 1695–1714.
## Lähteet

## Aiheesta muualla
Gabriel Hanotaux

**Albert Auguste Gabriel Hanotaux** [anotō’], (19. marraskuuta 1853 – 11. huhtikuuta 1944) oli ranskalainen poliitikko ja historioitsija. Hän toimi ensin ulkoasiainministeriössä ja diplomaattiuralla, edustajakamarin jäsenenä 1886–1889. Hän oli lyhyttä väliaikaa lukuunottamatta ulkoasiainministerinä 1894–1898 ja toimi varsinkin Ranskan siirtomaavallan laajentamiseksi ja Ranskan ja Venäjän välisen ystävyyden vahvistamiseksi. Venäjän kanssa syntyi liitto 1897. Hän julkaisi joukon historiallisia teoksia, kuten *Histoire du cardinal de Richelieu* (1893–1896), *Histoire de la France contemporaine* (1903–1908). Hän oli vuodesta 1897 Ranskan akatemian jäsen.

## Lähteet

## Aiheesta muualla
Brian Halonen

**Brian Halonen** (s. 11. tammikuuta 1999 Delano, Minnesota) on amerikansuomalainen jääkiekkoilija, joka pelaa NHL-seura New Jersey Devilsin organisaatiossa. 

Halosella on sekä isänsä että äitinsä puolelta suomalaisia sukujuuria, ja hänellä on kymmenen sisarusta. 

## Lähteet
Hurrikaani Melissa

**Hurrikaani Melissa** on vuoden 2025 kolmastoista nimetty trooppinen myrsky Atlantin hurrikaanikaudella, ja tuon kauden viides trooppinen hirmumyrsky. Saffirin–Simpsonin hurrikaaniasteikolla se luokiteltiin korkeimmalle tasolle viisi.

Melissa nimettiin 21. lokakuuta, jolloin se oli lähestymässä Karibian lämpimiä vesiä, joista se saisi lisää energiaa ja kosteutta.

Sen lähestyessä Jamaikaa sen ennustettiin aiheuttavan yli 750 mm sadetta ja usen metrin korkeita myrskyvuoksiaaltoja. Sateet aiheuttaisivat tuliva ja maanvyöryjä. Jamaikan viranomaiset ovat varoittaneet, että Melissa voi olla Jamaikan historian voimakkain myrsky. Hurrikaani luokiteltiin tasolle viisi sen vahvistuttua viikonlopun aikana.
Nopean voimistumisen jälkeen Melissasta tuli vuoden 2025 siihen mennessä voimakkain myrsky. Jamaikalle saavuttuaan hurrikaani heikkeni tasolle kolme ja sen ennakoitiin kääntyvän koilliseen.

Myrsky surmasi Jamaikalla ainakin viisi ja Haitilla 25 ihmistä. Se jatkoi matkaansaa Kuubaan, Bahamalle ja Bermudan yli kohti Kanadaa.

## Lähteet
Axel Jäderin

**Axel Vilhelm Jäderin** (7. syyskuuta 1850 Tukholma – 26. lokakuuta 1925 Tukholma) oli ruotsalainen lehtimies ja kirjailija. Hän perusti Oscar Norénin kanssa *[[Svenska Dagbladet]]in* vuonna 1884 ja toimi sen päätoimittajana vuoteen 1888, jolloin hän ajautui kiistaan lehden johtokunnan kanssa. Jäderinin sisar oli Anna Branting.
## Lähteet

## Aiheesta muualla
Jäderin

**Jäderin** on seuraavien henkilöiden sukunimi:

* Anna Branting, o.s. Jäderin (1855–1950), ruotsalainen kirjailija
* Axel Jäderin (1850–1925), ruotsalainen lehtimies
* Edvard Jäderin (1952–1023), ruotsalainen geodeetti.
Oskar Westerlin

**Oskar Westerlin** (s. 25. huhtikuuta 1998 Porsgrunn) on norjalainen sosiaalisen median vaikuttaja ja podcast-juontaja. Hän nousi julkisuuteen Tiktok-videoillaan koronaviruspandemian aikana vuonna 2020. Westerlin on myös osallistunut useisiin tosi-tv-ohjelmiin ja julkaissut omaa musiikkia. Häntä on arvosteltu mielipiteistä ja lausunnoista, joita on pidetty naisvihamielisinä ja homofobisina. Westerlin on itse kiistänyt väitteet.
## Lähteet
Helsingin huippukokous 1990

**Helsingin huippukokous 1990** oli huippukokous, jossa Yhdysvaltain presidentti George H. W. Bush tapasi 
Neuvostoliiton presidentti Mihail Gorbatšovin Helsingissä 9. syyskuuta 1990.

Huippukokous oli ensimmäinen Bushin ja Gorbatšovin välinen kylmän sodan päättymisen jälkeen.

## Tausta
Tapaaminen järjestettiin vain viikon varoitusajalla. Tieto tapaamisesta vuosi julkisuuteen ennen virallisia järjestelyitä ja Suomen presidentti Mauno Koivisto kuuli tapaamisesta ensimmäisen kerran radiosta. 

## Tapaaminen
Tapaamisessa presidentit keskustelivat muun muassa Irakin tekemästä Kuwaitin miehityksestä. Tapaaminen järjestettiin Presidentinlinnassa ja siihen liittynyt lehdistötilaisuus Finlandia-talolla. Presidentinlinnan parvekkeelle jouduttiin asentamaan panssarilasi, jotta Gorbatšov ja Bush pääsivät vilkuttamaan väkijoukolle. Presidentit saapuivat Helsinkiin lauantaina 8. syyskuuta ja poistuvat seuraavana päivänä kokouksen jälkeen. Myös presidenttien puolisot saapuivat Suomeen.

## Katso myös
* Luettelo Neuvostoliiton ja Yhdysvaltain välisistä huippukokouksista

## Lähteet

## Kirjallisuutta
* 
* 

## Aiheesta muualla
Carl Anders Kullberg

**Carl Anders Kullberg** (26. lokakuuta 1815 Skövde – 23. lokakuuta 1897 Skövde) oli ruotsalainen runoilija ja kääntäjä. Hän opiskeli Uppsalan yliopistossa, mutta ei koskaan valmistunut. Hän käänsi ruotsiksi muun muassa *[[Raivoisa Roland|Raivoisan Rolandin]]* ja Petrarcan sonetteja. Kullberg oli Ruotsin akatemian jäsen vuodesta 1865.

## Lähteet

## Aiheesta muualla
Abraham Okyere

**Abraham Okyere** (s. 6. heinäkuuta 2002) on ghanalainen jalkapalloilija, joka edustaa FC Hakaa. Hän on pelipaikaltaan keskikenttäpelaaja.

## Lähteet
Haute Matsiatra

**Haute Matsiatra** () on hallinnollinen alue Madagaskarin keskivaiheilla, yksi aluehallinnon 24:stä alueesta. Vuoden 2018 väestönlaskennassa sen väkiluku oli 1&nbsp;444&nbsp;587 ja pinta-ala 20&nbsp;819,8 neliökilometriä. Väestöstä kaupunkilaisia oli  prosenttia eli 246&nbsp;613 asukasta. Vuonna 2023 väkiluku oli 1&nbsp;621&nbsp;055.

Haute Matsiatran alueen naapureina ovat etelässä Ihoromben, lännessä Atsimo-Andrefanan, pohjoisessa Amoron’i Manian sekä idässä Vatovavyn ja Fitovinanyn alueet.

Aluekeskus on Fianarantsoa,  joka sijaitsee linnuntietä 285 kilometriä pääkaupunki Antananarivosta etelään.

Paikallishallintoa varten alue jakautuu seitsemään piiriin ja edelleen 82 kuntaan.

Haute Matsiatran alueella sijaitsevista kansallispuistoista mainittakoon Andringitran kansallispuisto ja Ranomafanan kansallispuisto, joka kuuluu myös maailmanperintöluetteloon.


Ville basse de Fianarantsoa.jpg|Aluekeskus on yliopistokaupunki Fianarantsoa.
Palais de la région Haute Matsiatra.jpg|Aluehallinnon rakennus. Alueen nimi Haute Matsiatra on maan pääkielellä 'Matsiatra Ambony'.
Ambalavao - rue principale01.JPG|Katu Ambalavaon kaupungissa.
Anosivola overview.JPG|Anosivolan kylä.
Anosivola gold washing.JPG|Kullanhuuhdontaa Anisivolassa.
Ambohimahasoa Madagascar.JPG|Ambohimahasoan kaupunkia.
Campaign in Madagascar.jpg|Mahaditrassa sijaitsevia asuintaloja.
RN7 in Madagaskar 2013 11.jpg|Pengerviljelmiä Haute Matsiatran alueella, näkymä kansalliselta maantieltä RN7.
River, Ranomafana National Park (4041897269).jpg|Joki Ranomafanan kansallispuistossa.

## Lähteet
* 
* 

### Viitteet

## Aiheesta muualla
Lannoy

**Lannoy** on muun muassa seuraavien henkilöiden sukunimi:

* Micheline Lannoy (1925–2023), belgialainen taitoluistelija
* Stéphane Lannoy (s. 1969), ranskalainen jalkapalloerotuomari
* Stéphanie de Lannoy (s. 1984), Luxemburgin suurherttuatar
Épée (1900)

**Épée** oli Ranskan laivaston Framée-luokan hävittäjä ensimmäisessä maailmansodassa.

## Valmistus
Alus tilattiin 27. lokakuuta 1897 Le Havresta Société Nouvelle des Forges et Chantiers de la Méditerranéeltä, missä köli laskettiin 16. toukokuuta 1898. Alus laskettiin vesille 27. heinäkuuta 1900 ja otettiin palvelukseen koeajoja varten 2. tammikuuta 1901. Alus otettiin varsinaiseen palvelukseen heinäkuussa.

## Palvelus
Alus sijoitettiin palvelukseen otettaessa Välimeren laivueeseen (), mistä se siirrettiin 1903 Korsikalle liikkuvaan osastoon (). Vuonna 1914 alus oli erityisessä reservissä, mistä se siirrettiin Cherbourgiin 2e Escadre légerèen 3. sukellusvenelaivueen johtoalukseksi, missä tehtävässä se oli vuoteen 1915. Vuonna 1916 alus oli Bizertessä ja 1917–1918 Toulonissa. Alus poistettiin palveluksesta maaliskuussa 1920. Alus poistettiin alusluettelosta 1. lokakuuta 1920 ja myytiin 8. tammikuuta 1921 Toulonissa romutettavaksi.

## Lähteet
*
*
*

### Viitteet
Framée (1899)

**Framée** oli Ranskan laivaston Framée-luokan hävittäjä ensimmäisessä maailmansodassa.

## Valmistus
Alus tilattiin 27. lokakuuta 1897 Nantesista Ateliers et Chantiers de la Loirelta, missä köli laskettiin 1897. Alus laskettiin vesille 29. kesäkuuta 1899 ja otettiin palvelukseen koeajoja varten helmikuussa 1900. Alus otettiin varsinaiseen palvelukseen kesäkuussa.

## Palvelus
Alus saapui 25. tammikuuta 1900 Nantesista Lorientiin. Alus sijoitettiin 29. kesäkuuta Välimeren laivueeseen (), mutta se oli pohjoisessa laivueessa () odottaessaan siirtoa. Alus upposi yöllä 10.–11. elokuuta 1900 Cabo de São Vincenten edustalla törmäyksessä taistelulaiva *Brennuksen* kanssa. Se poistettiin alusluettelosta 26. lokakuuta 1900.

## Lähteet
*
*
*

### Viitteet
Andreas Hansen

**Andreas Martin Hansen** (19. lokakuuta 1857 Nærbø, Rogaland, Norja – 31. maaliskuuta 1932 Oslo, Norja) oli norjalainen geologi ja arkeologi. Hän edusti aikanaan moniin esihistoriallisiin kysymyksiin nähden uutta näkemystä, etenkin pronssikaudesta, jonka hän katsoi paljon myöhemmäksi kuin muut tutkijat ja jonka luonnekin hänestä oli toisenlainen. Norjan varhaisimman väestön hän katsoio olevan ei-arjalaista rotua. 

## Julkaisut
* *Menneskeslægtens ælde* (1894-98)
* *Landnäm i Norge* (1904)
* *Oldtidens Nordmænd, ophav og bosætning* (1907).

## Lähteet
Hann

**Hann** on muun muassa seuraavien henkilöiden sukunimi:

* Adam Hann-Byrd (s. 1982), yhdysvaltalainen näyttelijä
* Georg Hann (1897–1950), itävaltalainen oopperalaulaja
* Julius (von) Hann (1839–1921), itävaltalainen meteorologi
Niels Hansen Jacobsen

**Niels Hansen Jacobsen** (10. syyskuuta 1861 – 26. marraskuuta 1941) oli tanskalainen kuvanveistäjä. Hän oli aikansa Tanskan omaperäisimpiä veistotaiteilijoita. Hän työskenteli paljon taideteollisuuden alalla ja teki polttosavi-, pronssi- ja hopeatöitä.


Skibelund Krat - Modersmålet 1.jpg|Äidinkieli, 1901.
Skibelund Krat - C Appel.jpg|Cornelius Appelin muistokivi, Skibelund Krat.
Cornelius Appel, Rødding 2024 b.jpg|Muistokivi Rødding Frimenighedskirken luona.
Troll Fountain 1923 inauguration.jpg|Troldespringvandet, *[[Trold, der vejrer kristenblod]]*, Vejenin taidemuseon luona (1923).


## Lähteet

## Aiheesta muualla
Ilmari Kurki-Suonio

**Eero Juho Ilmari Kurki-Suonio** (10. maaliskuuta 1929 Lapinlahti – 9. kesäkuuta 2014) oli suomalainen lämpötekniikan ja koneopin professori.

Kurki-Suonion vanhemmat olivat tuomiokapitulin asessori Erkki Kurki-Suonio, entinen Krohn, ja opettaja Sylvia Ranki. Hänen puolisonsa vuodesta 1957 oli Eila Kyllikki Jarmo. Kurki-Suonio tuli ylioppilaaksi Iisalmen yhteislyseosta 1947 ja valmistui Teknillisestä korkeakoulusta diplomi-insinööriksi 1952 ja tekniikan lisensiaatiksi 1963 ja väitteli siellä tekniikan tohtoriksi 1966.

Kurki-Suonio oli Keskon huoltopäällikko 1953–1955 ja Teknillisessä korkeakoulussa lämpövoimalaboratorion vanhempi assistentti 1955–1959 ja 1961–1964, kone-elinopin laitoksen laboratorioinsinööri 1964–1966 ja lämpötekniikan ja koneopin apulaisprofessori 1966–1969 ja professori 1985–1992. Puolustustalouden suunnittelukomitean tutkimusinsinööri hän oli 1959–1961 ja Tampereen teknillisessä korkeakoulussa lämpötekniikan ja koneopin vt. professori 1967–1969 ja professori 1969–1985.

## Lähteet
Yatagan (1900)

**Yatagan** oli Ranskan laivaston Framée-luokan hävittäjä ensimmäisessä maailmansodassa.

## Valmistus
Alus tilattiin 27. lokakuuta 1897 Nantesista Ateliers et Chantiers de la Loirelta, missä köli laskettiin 1897. Alus laskettiin vesille 20. maaliskuuta 1900 ja otettiin palvelukseen koeajoja varten toukokuussa. Alus otettiin varsinaiseen palvelukseen lokakuussa.

## Palvelus
Alus saapui 27. toukokuuta 1900 Nantesista Lorientiin koeajoihin. Alus sijoitettiin pohjoiseen laivueeseen (). Se oli 1904 Cherbourgissa liikkuvassa osastossa (). Alus korvasi 1913 kalastuksenvalvonta-alus *Ibiksen*, kun *Flamantin* valmistuminen viivästyi. Ensimmäisen maailmansodan alettua se oli Kanaalin alueella kalastuksenvalvonnassa. Alus upposi yöllä 3. marraskuuta 1916 kolaroituaan Dieppen edustalla brittiläisen rahtialuksen *Teviotin* kanssa.

## Lähteet
*
*
*

### Viitteet
Älykäs puettava teknologia

**Älykkäät puettavat teknologiat** ovat pieniä elektronisia laitteita ja mobiililaitteita, joissa on langaton viestintäominaisuus ja jotka on suunniteltu käytettäväksi ihmiskehossa ja jotka on integroitu vekottimiin, lisävarusteisiin tai vaatteisiin. Yleisiä puettavien teknologioiden tyyppejä ovat älykellot, kuntoseurantalaitteet ja älylasit. **Puettavat elektroniset laitteet** ovat usein lähellä ihoa tai ihon pinnalla, missä ne havaitsevat, analysoivat ja lähettävät tietoa, kuten elintoimintoja ja/tai ympäristötietoja, ja jotka joissakin tapauksissa mahdollistavat välittömän biologisen palautteen käyttäjälle.

## Lähteet
Älylasit

**Älylasit** ovat silmiin tai päähän kiinnitettäviä puettavia tietokoneita. Monissa älylaseissa on näyttö, joka lisää tietoa käyttäjän näkemän kuvan viereen tai sen päälle. Toisaalta älylasit määritellään joskus lasiksi, joiden optisia ominaisuuksia voidaan muuttaa, kuten älyaurinkolasit, jotka on ohjelmoitu muuttamaan sävyään elektronisesti.

## Lähteet
Épée

**Épée** tarkoittaa muun muassa seuraavia:

## Sukunimi
* Charles-Michel de l’Épée (1712–1789), ranskalainen kuurojen opetuksen perustaja
* Maryse Éwanjé-Épée (s. 1964), ranskalainen yleisurheilija
* Monique Tourret (o.s. Éwanjé-Épée, s. 1967), ranskalainen yleisurheilija

## Muut
* Épée (1900), Ranskan laivaston Framée-luokan hävittäjä ensimmäisessä maailmansodassa
* Épée (1938), Ranskan laivaston Hardi-luokan hävittäjä toisessa maailmansodassa.
Doogee

**Doogee** ( eli , *Dàogé*) on kiinalainen teknologiayritys, joka on erikoistunut iskunkestävien puhelimien, älypuhelinten, tablettien, varavirtalähteiden ja älykkäiden puettavien laitteiden suunnitteluun, valmistukseen ja markkinointiin. Doogee perustettiin vuonna 2013 ja sen päämaja sijaitsee Shenzhenin kaupungissa.

## Lähteet

## Aiheesta muualla
* Virallinen verkkosivu
Varavirtalähde

**Varavirtalähde** on kannettava akku, jota käytetään elektronisten laitteiden, kuten älypuhelinten, tablettien, kameroiden tai kannettavien tietokoneiden lataamiseen, kun pistorasiaa ei ole käytettävissä. Se varastoi sähköenergiaa, joka voidaan siirtää laitteisiin USB:n tai muiden yhteensopivien kaapeleiden kautta.

## Lähteet
Carl Lindbom (jääkiekkoilija)

**Carl Lindbom** (s. 20. toukokuuta 2003 Tukholma, Ruotsi) on ruotsalainen jääkiekkomaalivahti. Lindbom edustaa NHL-joukkue Vegas Golden Knightsia. Hänellä on sopimus joukkueen kanssa kauden 2025–2026 loppuun saakka.

Lindbomin kasvattajaseura on Ekerö IK. Ennen NHL-uraansa hän edusti SHL:ssä Djurgårdens IF Hockeyn ja lainasopimuksella Färjestad BK:n joukkueita. Vegas Golden Knights varasi hänet seitsemännellä kierroksella 222. varausvuorolla . 

Lindbom on pelannut 27 SHL:n runkosarjan ottelua. Näissä otteluista hän on torjunut 17 voittoa ja kaksi nollapeliä. Näissä otteluissa hänen torjuntaprosenttinsa on 91,3% ja hänen päästettyjen maalien keskiarvonsa on 2,11 päästettyä maalia ottelua kohden. Lindbohm on pelannut kahdeksan NHL:n runkosarjan ottelua. Näissä otteluissa hänen torjuntaprosenttinsa oli 87,3% ja hänen päästettyjen maalien keskiarvonsa on 2,99 päästettyä maalia ottelua kohden. 

## Lähteet
Edmund Harburger

**Edmund Harburger** (1846–1906) oli saksalainen taidemaalari. Hän työskenteli Münchenissä. Hän maalasi vanhaan hollantilaiseen tapaan hienosti ja huolellisesti talonpoikia esittäviä sisäkuvia ja teki humoristisia ja terävällä luonteenkuvauksella varustettuja piirroksia pilalehteen *[[Fliegende Blätter]]*.

## Lähteet

## Aiheesta muualla
Δ-dekalaktoni

**δ-dekalaktoni** (C10H18O2) eli **delta-dekalaktoni** on laktoneihin kuuluva heterosyklinen orgaaninen yhdiste. Yhdistettä käytetään ainesosana hajusteissa ja aromiaineena. Luonnossa δ-dekalaktonia esiintyy esimerkiksi useissa kasveissa ja niiden hedelmissä, esimerkiksi persikassa,  ja kookoksessa ja sekä lisäksi maidossa ja maitotuotteissa.

## Ominaisuudet, valmistus ja käyttö
Huoneenlämpötilassa δ-dekalaktoni on väritöntä nestettä jolla on persikkaa, kookosta tai voita muistuttava tuoksu. Yhdiste on kiraalista ja S- ja R-enantiomeerien tuoksuprofiilit poikkeavat hieman toisistaan. Aine liukenee vain vähäisessä määrin veteen ja paremmin esimerkiksi etanoliin.

Eliöt muodostavat δ-dekalaktonia linolihaposta. Synteettisesti yhdistettä voidaan valmistaa delfonista eli pentyylisyklopentanonista Baeyer–Villiger-reaktiolla eli hapettamalla perkarboksyylihapoilla. Toinen tapa on massoialaktonin vedytys. δ-dekalaktonin valmistamiseen on kehitetty myös bioteknisiä ja puolisynteettisiä menetelmiä lähtien rasvahaposta, kuten kapriinihaposta.

δ-dekalaktonia käytetään muun muassa hajusteiden valmistamiseen ja aromiaineena tuomaan hedelmäistä tai voinkaltaista aromia. Yhdistettä on tutkittu myös käytettäväksi monomeerinä biopohjaisten ja biohajoavien polymeerien valmistukseen joko yksinään tai yhdessä laktidin kanssa.

Yhdistettä esiintyy kukkien tuoksuissa ja semiokemikaalina eliöiden viestinnässä.

## Katso myös
* γ-dekalaktoni eli gamma-dekalaktoni

## Lähteet

## Aiheesta muualla

* Yeast Metabolome Database (YMDB): 1,5-Decanolide 
* Human Metabolome Database (HMDB): delta-Decalactone 
* Food Component Database (FooDB): 5-Pentyl-delta-valerolactone 
* [PheroBase: Semiochemical - delta-decalactone 6-Pentyltetrahydro-2H-pyran-2-one] 
* [PheroBase: Floral Compound - delta-decalactone 6-Pentyltetrahydro-2H-pyran-2-one]
Hargreaves

**Hargreaves** on muun muassa seuraavien henkilöiden sukunimi

* James Hargreaves (noin 1720–1778), brittiläinen kankaankutoja, puuseppä, Kehruu-Jennyn keksijä
* Owen Hargreaves (s. 1981), englantilainen jalkapalloilija
* Roger Hargreaves (1935–1988), brittiläinen lastenkirjojen kuvittaja
Cam Skattebo

**Cameron ”Cam” Skattebo** (s. 5. helmikuuta 2002 Rio Linda, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on keskushyökkääjä. Skattebo edustaa NFL-joukkue New York Giantsia. Ennen NFL-uraansa hän edusti Sacramenton osavaltionyliopiston ja Arizonan osavaltionyliopiston joukkueita. Giants varasi hänet neljännellä kierroksella 105. varausvuorolla .

Kesäkuussa 2025 Skattebo teki Giantsin kanssa nelivuotisen ja 5,271 miljoonan dollarin arvoisen tulokassopimuksen. Sopimus sisältää 1,1 miljoonan dollarin arvoisen allekirjoituspalkkion.

Skattebo on pelannut kahdeksan NFL:n runkosarjan ottelua. Hän on edennyt 101 juoksuyrityksellä 410 juoksujaardia ja tehnyt juoksemalla viisi touchdownia. Hänellä on 24 kiinniottoa, 207 kiinniottojaardia ja kaksi kiinniotoilla tehtyä touchdownia. Hän on rähmännyt pallon yhden kerran. Uran tilastot päivitetty kauden 2025 kahdeksannen peliviikon jälkeen 27. lokakuuta 2025.

## Lähteet
Savutorakka

**Savutorakka** (*Periplaneta fuliginosa*) on kiiltävänruskea torakkalaji. Se viihtyy lämpimissä ja kosteissa olosuhteissa. Savutorakka vaatii elääkseen runsaasti orgaanista jätettä, jota se syö ihmisravinnon ohella.

Savutorakka on suurikokoinen, noin 3 senttimetriä pitkä. Se voi ravintonsa vuoksi kantaa erilaisia vakavia sairauksia, kuten salmonellaa, koleraa tai dysenteriaa.

## Lähteet

## Aiheesta muualla
* Laji.fi: ''Periplaneta fuliginosa''
* UniProt: Taxonomy - ''Periplaneta fuliginosa'' 
* Global Biodiversity Information Facility (GBIF): ''Periplaneta fuliginosa'' 
* Iowa State University, Bug Guide: ''Periplaneta fuliginosa'' - Smoky Brown Cockroach 
* PheroBase: Semiochemicals of ''Periplaneta fuliginosa'', the Smokybrown cockroach
Mäkiperänlampi

**Mäkiperänlampi** on Uudellamaalla Hyvinkäällä Suolijärven lähellä sijaitseva lampi.

## Maantietoa
Mäkiperänlampi on 450 metriä pitkä, 100 metriä leveä, ja sen pinta-ala on 1,8 hehtaaria. Se sijaitsee Usmin järvialueella noin 1,5 kilometriä Suolijärveltä kaakkoon päin. Se on muodostunut kallioisessa mäkimaastossa kalliomurroksessa syntyneeseen laaksoon. Lähiympäristön korkeimmat mäet kohoavat lähes 20 metrin korkeuteen vedenpinnasta. Lammessa ei ole kartan mukaan saaria ja sen rantaviivan pituus on 1,0 kilometriä. Maaston mäkisyydestä huolimatta ovat lammen rannat loivia. Lampi on autio, vaikka sen länsirantaa seuraa metsäautotie. Kyseinen tie alkaa yhdystiestä 1361, joka kulkee Kytäjoen laaksossa, ja päättyy Riihimäellä Retkiojan kylälle.

## Natura-alue
Mäkiperänlampi sisältyy vesialueineen Kytäjän-Usmin metsäalueeseen, joka on Metsähallituksen alainen alue ja joka sisältyy Suomen Natura&nbsp;2000-ohjelmaan (FI0100051, 22,66&nbsp;km²). Sekä lammen vesialue että sen lähiympäristön rantametsiköt on merkitty suojelualueiksi.

## Vesistösuhteet
Mäkiperänlampi sijaitsee Vantaanjoen vesistössä (vesistöaluetunnus 21) Kytäjärven alueella (21.03), jonka Kytäjoen alaosan alueeseen (21.031) lampi kuuluu. Siihen on johdettu muutamia suo-ojia läheisiltä soilta ja sen laskuoja, joka alkaa lammen eteläisestä itärannasta, virtaa kaakkoon, jossa se yhtyy Piilonojaan. Piilonoja yhtyy etelässä Kytäjokeen. Lammen vedenpinnan korkeus on 111,4 metriä mpy (N2000).

## Lähteet
Amoron’i Mania

**Amoron’i Mania** on hallinnollinen alue Madagaskarin keskivaiheilla, yksi aluehallinnon 24:stä alueesta. Vuoden 2018 väestönlaskennassa sen väkiluku oli 837&nbsp;116 ja pinta-ala 16&nbsp;479,6 neliökilometriä. Väestöstä kaupunkilaisia oli  prosenttia eli 107&nbsp;719 asukasta. Vuonna 2023 väkiluvuksi kirjattiin .

Amoron’i Manian alueen naapureina ovat etelässä Haute Matsiatran, lännessä Menaben, pohjoisessa Vakinankaratran sekä idässä Atsinananan ja Fitovinanyn alueet.

Aluekeskus on Ambositran kaupunki (Ambositran piiri), joka sijaitsee 255 kilometriä pääkaupunki Antananarivosta etelään (valtatietä RN7). Aluehallinnon seuraavalla tasolla on neljä piiriä, jotka jakautuvat edelleen kuntiin. Piirit ovat vuoden 2023 väkilukuineen:
* Ambatofinandrahanan piiri, 244&nbsp;061 as.,
* Ambositran piiri, 333&nbsp;881 as., 
* Fandrianan piiri, 241&nbsp;984 as., ja 
* Manandrianan piiri, 119&nbsp;499 as.

Madagaskarin kansallispuistoista mainittakoon Marolambon kansallispuisto. Tämä luonnonsuojelualue sijaitsee maan UNESCOn maailmanperintökohteita yhdistävällä vyöhykkeellä, osittain Amoron’i Manian alueen itäosassa.


Ambositra 1.JPG|Torikauppaa Ambositran kaupungissa.
Riziere-ambositra-madagascar-2006.jpg|Peltoa Ambositran piirissä.
Women planting rice (6058888609).jpg|Riisin istutusta.
Antoetra 01.jpg|Antoetran maaseutukuntaa.
Miarinavaratra Main Street.JPG|Katu Miarinavaratrassa.
Enfants de Miarinavaratra.JPG|Lapsia Miarinavaratrassa.

## Lähteet
* 
* 

### Viitteet

## Aiheesta muualla
Saou

**Saou** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin 45 kilometriä Dien kaupungista lounaaseen.

Saoun kunta sijaitsee Euroopan korkeimmalla synkliinin juurella, ja se on tunnettu metsästään, jossa Alpeille ja Provencelle ominainen kasvisto ja eläimistö elävät rinnakkain. Matkailu on yksi kunnan tärkeimmistä elinkeinoista.

Tupakkateollisuudessa rikastunut Maurice Burrus osti vuonna 1924 Saoûn metsän tarkoituksenaan muuttaa se metsästysalueeksi ja shetlanninlammastilaksi. Hän muutti kuitenkin mielensä ja alkoi kehittää metsää avatakseen sen ekoturismille. Lisäksi hän päätti rakennuttaa Auberge des Dauphins -majatalon. Majatalon avajaiset olivat vuonna 1930, ja siitä tuli nopeasti suosittu paikka Drômen alueen asukkaille. Majatalolle myönnettiin kaksi tähteä Michelin-oppaassa vuosina 1934–1936. Toinen maailmansota pysäytti majatalon toiminnan, ja majatalo rappeutui vähitellen. Vuonna 2003 departementti osti metsän ja raunioituneen majatalon. Sinne päätettiin perustaa luontokeskus, jonka tavoitteena oli antaa vierailijoille mahdollisuus oppia lisää metsästä.


Tiedosto:Forêt de Saou, vue de l'un des parkings proches de l'auberge des Dauphins.jpg|Saoûn metsä.
Tiedosto:Auberge des dauphins.jpg|Auberge des Dauphins.


## Lähteet

## Aiheesta muualla
Fámjinin kirkko

**Fámjinin kirkko** () on Fámjinin kylässä Färsaarilla sijaitseva kirkkorakennus. Paikalla on sijainnut kaksi aiempaa kirkkoa, joista ensimmäisestä ei tiedetä paljoakaan. Toinen kirkko oli vuonna 1826 valmistunut puukirkko, mutta huonokuntoiseksi katsottu rakennus purettiin ja sen tilalle rakennettiin uusi. Nykyinen kirkkorakennus rakennettiin vuosina 1862–1872. Kirkon on suunnitellut islantilainen Guðbrandur Sigurðsson ja se on rakennettu kivestä ja puusta. Jeesuksen kastetta kuvaava alttaritaulu on kopio Carl Blochin alkuperäisestä teoksesta, jonka rahoituksesta vastasivat paikalliset kalastajat lahjoittamalla saaliinsa suurimman kalan tarvittavien varojen keräämiseksi. Kun kirkkoa remontoitiin vuonna 1952, saarnastuolista löytyi lista, johon oli kirjattu Guðbrandurin lisäksi kaikkien muidenkin kirkon rakentamiseen osallistuneiden nimet. Heitä oli ympäri Färsaaria sekä Islannista. Remontin jälkeen lista palautettiin alkuperäiselle paikalleen, minkä lisäksi sen mukaan laitettiin lankkuun kirjoitettuna vuoden 1952 remonttiin osallistuneet.

Hallinnollisesti kirkko kuuluu omaan seurakuntaansa, joka puolestaan on osa Färsaarten kansankirkkoa. Muiden färsaarelaisten kirkkojen tavoin kirkko on perinteisesti ollut paikallisen kyläyhteisön sosiaalisen ja uskonnollisen elämän keskus. Kirkko on myös näkyvä maamerkki. Noin tunnin kestäviä jumalanpalveluksia pidetään sunnuntaisin kello 12 alkaen. Huhtikuusta syyskuuhun kirkkoa pidetään myös päiväsaikaan auki turisteille.

Kirkko on myös siinä mielessä merkittävä, että alkuperäinen Färsaarten lippu on näytillä kirkossa. Ensimmäistä kertaa lippu nostettiin salkoon Fámjinissa vuonna 1919.

## Lähteet
Henri Harpignies

**Henri Harpignies** (; 24. heinäkuuta 1819 – 29. elokuuta 1916) oli ranskalainen maisemamaalari. Hän oli Charles-François Daubignyn ja Corot’n maisemamaalaussuunnan voimakkaimpia edustajia. Hän maalasi öljyvärikuvia ja akvarelleja Ranskasta ja Italiasta.

## Lähteet

## Aiheesta muualla
Gårslev

**Gårslev** on taajama Vejlen kunnassa Tanskassa. Taajamassa oli 1&nbsp;252 asukasta vuoden 2025 alussa.

## Väestökehitys

## Lähteet

## Aiheesta muualla
Maqāma

**Maqāma** (, ) on 900-luvulla syntynyt lyhyehkö, enimmäkseen rytmiseen ja loppusoinnutettuun proosamittaan kirjoitettu persialainen kertomusmuoto, jolla on usein humoristinen sisältö ja myös draamallisia piirteitä.

Maqāmalle on luonteenomaista sanaleikit ja muu verbaaliakrobatia. Maqāman sankari on neuvokas seikkailija, joka joutuu omalaatuisiin tilanteisiin. Lajin kehitti noin 400 maqāmaa sanellut persialaissyntyinen Badi’azzaman al-Hamadhāni (968−1007), jonka kertomusten parhaimmistoa edustaa ”Lihapadan maqāma”. Tunnettu maqāman edustaja on myös ibn Butlan (k. 1066), jonka käsialaa on esim. ”Da’wat al-atibba” (Lääkäreiden pidot). Maqaman maineikkain edustaja on Abu Muhammad al-Qāsim al-Hariri (1054−1122), joka kirjoitti muun muassa teoksen *Durrat al-ghawwas* (Sukeltajan helmi). Kukoistuskaudellaan maqāma oli anekdoottien ohella tärkein arabialaisen proosakirjallisuuden laji, mutta vuosisatojen mittaan maqāmat kävivät ylen retorisiksi ja samalla kliseytyivät.

## Lähteet

## Aiheesta muualla
* Jaakko Hämeen-Anttila, *Maqama: A History of a Genre*, Otto Harrassowitz Verlag, 2002
Al-Hariri

**Abu Muhammed el Kâsim ibn Ali al-Hariri** (, *ḥarīrī* = ’silkkikauppias’; 1054–1122) oli arabialainen kirjailija. Hän sepitti maqāmoja eli  loppusoinnullisia proosakertomuksia. Kertomusten päähenkilön Abu Zeidin seikkailuja esittäessään Hariri kuvaa itämaiden kirjavaa elämää. Hariri käsittelee teksteissään myös kieliopillisia kysymyksiä. Maqāmat on julkaissut Antoine Isaac Silvestre de Sacy (*Les séances de Hariri*, 1822) ja Francis Joseph Steingass (1896). Ne on kääntänyt saksaksi Friedrich Rückert (1826) ja englanniksi Steingass (1867–1898).

## Lähteet

## Aiheesta muualla

* Jaakko Hämeen-Anttila, *Maqama: A History of a Genre*, Otto Harrassowitz Verlag, 2002
Bjarni Benediktssonin II hallitus

**Bjarni Benediktssonin II hallitus** oli Islannin hallitus, joka astui virkaan 9. huhtikuuta 2024 pääministeri Katrín Jakobsdóttirin erottua virastaan asettuakseen ehdolle vuoden 2024 presidentinvaalissa ja joka oli virassa saman vuoden joulukuuhun asti. Hallitus oli koalitiohallitus, johon kuuluivat alussa itsenäisyyspuolue, edistyspuolue ja vihreä vasemmisto.

Pääministeri Bjarni Benediktsson ilmoitti 13. lokakuuta 2024 hajottavansa hallituksen sisäisten erimielisyyksien takia. Bjarni jätti eropyyntönsä presidentti Halla Tómasdóttirille kaksi päivää myöhemmin. Samalla ennenaikaiset parlamenttivaalit määrättiin järjestettäväksi 30. marraskuuta. Vihreän vasemmiston ministerit erosivat hallituksesta neljä päivää Bjarnin ilmoituksen jälkeen.

## Ministerit

## Lähteet
Paul Hüttel

**Paul Hüttel** (13. heinäkuuta 1935 Hedensted – 24. lokakuuta 2025) oli tanskalainen näyttelijä, joka työskenteli vuosina 1971–1990 Tanskan kuninkaallisessa teatterissa. Hän tuli tunnetuksi erityisesti televisiosarjasta *[[Matador (televisiosarja)|Matador]]*, jossa hän näytteli kirjailija Herbert Schmidtiä. Vuosina 1994–2000 Hüttel esitti Gyldengrød-tonttua Danmarks Radion joulukalenterissa.
## Lähteet

## Aiheesta muualla
Laurentius Stigzelius

**Laurentius (Lars) Stigzelius** (27. lokakuuta 1598 Stigsjö – 31. elokuuta 1676 Uppsala) oli Ruotsin arkkipiispa vuosina 1670–1676. Hän toimi teologian professorina Uppsalan yliopistossa.
## Lähteet

## Aiheesta muualla
Soyans

**Soyans** () on kunta Ranskassa Drômen departementissa Auvergne-Rhône-Alpesin alueella. Se sijaitsee Roubionjoen varrella, noin 46 kilometriä Dien kaupungista lounaaseen.

Korkealla kukkulalla Soyansin kylän yläpuolella oleva linna Château de Soyans rakennettiin vuosien 892 ja 912 välillä. Linna kärsi tuhoja 1300-luvun lopulla, ja se rakennettiin uudelleen 1500-luvun alkupuoliskolla italialaisen renessanssityylin mukaiseksi terasseineen ja puutarhoineen. Vuonna 1796 linna paloi maan tasalle, ja on siitä lähtien ollut raunioina.

Linnan lähellä oleva Saint-Marcelin kirkko rakennettiin 1100-luvulla. Sen arkkitehtuuri yhdistää romaanisia ja bysanttilaisia vaikutteita. 1700-luvulla kirkkoa laajennettiin, ja siihen lisättiin kellotorni ja kaksi sivukappelia. 1900-luvun alussa rakennettiin kuitenkin uusi seurakuntakirkko Talonin kylään ja vanha kirkko hylättiin. Vanha kirkko kuitenkin suojeltiin vuonna 1926. Vuonna 1959 kylään muuttanut kuvanveistäjä Joseph Rivière aloitti Saint-Marcelin kirkon kunnostustyöt, johon myös kunta osallistui.

## Lähteet

## Aiheesta muualla
Nisse Lind

**Nils Einar ”Nisse” Lind** (27. lokakuuta 1904 Tukholma – 25. lokakuuta 1941 Tukholma) oli ruotsalainen jazzmuusikko, joka soitti pianoa ja harmonikkaa. Hän oli 1930-luvulla suositun Hot-trion jäsen.
## Lähteet

## Aiheesta muualla
Marie Göranzon

**Marie Göranzon** (s. 27. lokakuuta 1942 Linköping) on ruotsalainen näyttelijä. Hän on näytellyt Dramatenissa vuodesta 1967. Lisäksi hän on esiintynyt elokuvissa ja televisiosarjoissa, muun muassa *[[Beck (elokuvasarja)|Beck]]*-elokuvasarjassa.

## Rooleja
* *[[Babels hus]]* (1981) – lääkäri

## Lähteet

## Aiheesta muualla
Agía Varvára (saari)

**Agía Varvára** () on pieni Kreikan saari, joka kuuluu Kreetan saariin ja sijaitsee Kreetanmeressä Kreetan pohjoisrannikolla Málian kaupungin edustalla. Saaren pinta-ala on noin 0,002 neliökilometriä ja se on asumaton. Hallinnollisesti Agía Varvára kuuluu Chersónisoksen kuntaan, Iraklionin alueyksikköön ja Kreetan alueeseen.

## Lähteet
Ágios Nikólaos (Límnos)

**Ágios Nikólaos** () on pieni Kreikan saari, joka kuuluu Pohjoisen Egean saariin ja sijaitsee Moúdroksenlahdessa Límnoksen rannikon edustalla. Saaren pinta-ala on 0,005 neliökilometriä ja rantaviivan pituus 0,36 kilometriä, ja se on asumaton. Hallinnollisesti Ágios Nikólaos kuuluu Límnoksen kuntaan, Límnoksen alueyksikköön ja Pohjois-Egean saarten alueeseen.

Myös lännenpuoleinen Toúrkoksen saari tunnetaan nimellä Ágios Nikólaos siellä olevan kappelin mukaan.

## Lähteet
Ágios Vasíleios (Athos)

**Ágios Vasíleios** () on pieni Kreikan saari, joka sijaitsee Traakianmeressä Chalkidikín niemimaan itäisimmän niemen Áthoksen pohjoisrannikolla Chilandárin luostarin edustalla. Saaren pinta-ala on noin 0,01 neliökilometriä ja se on asumaton (2021). Hallinnollisesti Ágios Vasíleios kuuluu Pyhän Vuoren autonomiseen munkkivaltioon.

## Lähteet
Ágios Vasíleios (Lesbos)

**Ágios Vasíleios** () eli **Profylakí** (Προφυλακή) on pieni Kreikan saari, joka kuuluu Pohjoisen Egean saariin ja sijaitsee Lesboksen saaren kaakkoisrannikon edustalla. Saaren pinta-ala on 0,015 neliökilometriä ja rantaviivan pituus 0,503 kilometriä, ja se on asumaton (2021). Hallinnollisesti Ágios Vasíleios kuuluu Mytilínin kuntaan, Lesboksen alueyksikköön ja Pohjois-Egean saarten alueeseen. Se on osa Mesagróksen kyläyhdyskuntaa.

Saari on saanut nimensä siellä olevasta pienestä Pyhälle Basileiokselle omistetusta kirkosta. Saarella on myös majakka.

## Lähteet
Ramsholmen, Jomala

**Ramsholmen** on niemi Jomalassa Ahvenanmaalla. Siellä on ollut luonnonsuojelualue vuodesta 1925.

Suojeltu alue on lehdesniitty, joka niitetään perinteisellä tavalla heinäkuussa. Keväällä siellä kukkivat monet lajit kuten valkovuokko, kevätesikko ja alueelle nimenä antanut karhunlaukka (ramslök). Siellä on myös lehdestettyjä saarnipuita, pähkinälehtoja ja rantaniittyjen kämmeköitä ja kirjopikarililjoja.

Ramsholmen on Ahvenanmaan vanhin luonnonsuojelualue. Alue edustaa vanhaa kulttuuriperintöä niittyineen, hakamaineen, pähkinäpensaslehtoineen ja rantoineen. Vanha, edelleen säilynyt kyläasutus on tärkeä osa alueen kulttuuriympäristökokonaisuutta, vaikka maatila ei virallisesti kuulu luonnonsuojelualueeseen. 

Paikka on myös Natura 2000 -kohde.

## Lähteet

## Aiheesta muualla
* https://retkipaikka.fi/ramsholmen-jomalassa/
Avgó (Lasíthi)

**Avgó** () eli **Óvo** (Όβο) eli **Gérakas** (Γέρακας) on pieni Kreikan saari, joka kuuluu Kreetan saariin ja sijaitsee Kreetanmeressä Kreetan pohjoispuolella. Saaren pinta-ala on noin 0,02 neliökilometriä ja se on asumaton. Hallinnollisesti Avgó kuuluu Ágios Nikólaoksen kuntaan, Lasíthin alueyksikköön ja Kreetan alueeseen.

## Lähteet
Daskaleiá (Lasíthi)

**Daskaleiá** (, myös *Daskaleió*, Δασκαλειό) on pieni Kreikan saari, joka kuuluu Kreetan saariin ja sijaitsee Kreetan koilliskärjessä olevien Kyriamádin saarten itäpuolella. Saaren pinta-ala on noin 0,004 neliökilometriä ja se on asumaton. Hallinnollisesti Daskaleiá kuuluu Siteían kuntaan, Lasíthin alueyksikköön ja Kreetan alueeseen.

## Lähteet
Koursároi

**Koursároi** () eli **Nisákia** (Νησάκια) eli **Volaxiá** (Βολαξιά, myös *Valaxiá*, Βαλαξιά) on pienten Kreikan saarten ryhmä, joka kuuluu Kreetan saariin ja jonka saaret sijaitsevat Kreetan länsirannikolla Falásarnan Livádin rannan edustalla. Saaret ovat asumattomia. Hallinnollisesti Koursároin saaret kuuluvat Kíssamoksen kuntaan, Chanián alueyksikköön ja Kreetan alueeseen.

## Saaret

Saariryhmän suurimmat saaret ovat:

## Lähteet
Prästgårdsnäset

**Prästgårdsnäset** on niemi Finströmissä Ahvenanmaalla. Siellä on ollut 33 hehtaarin laajuinen luonnonsuojelualue vuodesta 1992.

Alue on Keski-Finströmin kulttuuriperintökohde, jonka juuret ulottuvat keskiajalle. Se on erilaisten luontotyyppien mosaiikki, jossa korostuvat pähkinäpuumetsät ja laajat rantametsät. Alueella on huomattavan suuri tammen ja muiden jalojen lehtipuiden osuus, ja kevään kukkaloisto on näyttävä. 

Paikka on myös Natura 2000 -kohde.

## Lähteet

## Aiheesta muualla
* https://book.visitaland.com/fi/prastgardsnaset-21-km-lajirikkautta-ja-hengellisyytta-historiallisissa-maisemissa
* https://retkipaikka.fi/pieni-mutta-kaunis-prastgardnaset-finstrom/
Mikronísi (Chrysí)

**Mikronísi** (, ) on pieni Kreikan saari, joka kuuluu Kreetan saariin ja sijaitsee Libyanmeressä Chrysín saaren itäpuolella, etelään Kreetan itäosan etelärannikosta. Saaren pinta-ala on 0,121 neliökilometriä ja se on asumaton. Hallinnollisesti Mikronísi kuuluu Ierápetran kuntaan, Lasíthin alueyksikköön ja Kreetan alueeseen. Saari on osa yhteistä Natura-aluetta Chrysín saaren kanssa.

## Lähteet
Diavátes (Límnos)

**Diavátes** () on kahden pienen Kreikan saaren ryhmä, joka kuuluu Pohjoisen Egean saariin ja jonka saaret sijaitsevat Límnoksen saaren länsirannikon edustalla lounaaseen Mýrinan kaupungista. Saaret ovat asumattomia. Hallinnollisesti Diavátesin saaret kuuluvat Límnoksen kuntaan, Límnoksen alueyksikköön ja Pohjois-Egean saarten alueeseen.

Saaret ovat osa Límnosta ympäröivien kalliosaarten Natura-aluetta.

## Saaret

Saariryhmän saaret ovat:

## Lähteet

## Aiheesta muualla
Gaïdouronísi (Gávdos)

**Gaïdouronísi** (, ) on pieni Kreikan saari, joka kuuluu Kreetan saariin ja sijaitsee Libyanmeressä Gávdoksen saaren pohjoisrannikolla Pýrgoksen rannan edustalla. Saaren pinta-ala on noin 0,004 neliökilometriä ja se on asumaton. Hallinnollisesti Gaïdouronísi kuuluu Gávdoksen kuntaan, Chanián alueyksikköön ja Kreetan alueeseen.

Saari on osa Gaïdouronísia (Γαϊδουρονήσια) -nimellä tunnettua kolmen pienen saaren ryhmää, josta se on suurin.

## Lähteet
Petaloúda

**Petaloúda** (, myös *Petalída*, Πεταλίδα) on pieni Kreikan saari, joka kuuluu Kreetan saariin ja sijaitsee Ímeri Gramvoúsan saaren eteläpuolella itään Kreetan luoteiskärjestä Gramvoúsan niemestä. Saaren pinta-ala on noin 0,002 neliökilometriä ja se on asumaton. Hallinnollisesti Petaloúda kuuluu Kíssamoksen kuntaan, Chanián alueyksikköön ja Kreetan alueeseen.

## Lähteet
Kristrún Frostadóttirin hallitus

**Kristrún Frostadóttirin hallitus** on Islannin hallitus, joka astui virkaan 21. joulukuuta 2024 vuoden 2024 parlamenttivaalien jälkeen. Hallitus on sosiaalidemokraattisen liiton johtama enemmistöhallitus, johon kuuluvat sen lisäksi reformipuolue ja kansanpuolue.

## Ministerit

## Lähteet
Beatrice Harraden

**Beatrice Harraden** (1864–1936) oli englantilainen kirjailija. Hän harrastaa romaaneissaan psykologista analyysia. Hänen huomattavimmat teoksensa ovat menestyksen saavuttanut, todellisiin tapahtumiin perustuva liikuttava rakkausromaani *Ships That Pass in the Night* (1893; suom. *Laivoja yössä*), kertomukset "At the Green Dragon" ja "An Idyll of London". Ensimmäisen romaanin tasalle eivät yllä hänen viimeksi julkaisemansa romaanit ja kertomukset, kuten *Katharine Frensham* (1903) ja *Tiedemiehen tytär* (1906).

## Suomennetut teokset
* *Laivoja yössä* (*Ships That Pass in the Night*), suomentanut [Samuli S[uomalainen].](https://fi.wikipedia.org/wiki/Samuli_Suomalainen) Holm 1901
* *Elämän ulapalla* (*Ships That Pass in the Night*), suomentanut Hanna Blomqvist, Brooklyn (N.Y.) : Siirtolainen, 1901
* *Yksillä juurilla* (*The Clockmaker and his Wife*). Suomentanut Samuli S[uomalainen]. Yhteisniteessä *Kun rauhan mies sotaan kävi*. Otava 1902
* *Tiedemiehen tytär* ( *The Scholar’s Daughter*), Otava, 1936

## Lähteet

## Aiheesta muualla

* Yksillä juurilla (Project Gutenberg)
* Teoksia Gutenbergissa
Harriman

**Harriman** on muun muassa seuraavien yhdysvaltalaisten henkilöiden sukunimi:

* Edward Henry Harriman (1848–1909), liikemies
* Stephen Harriman Long (1784–1864), insinööri, upseeri ja tutkimusmatkailija
* W. Averell Harriman (1891–1986), Yhdysvaltain demokraattisen puolueen poliitikko, liikemies ja diplomaatti
Suomalainen lemmenlaiva

**Suomalainen lemmenlaiva** on suomalainen television komediasarja. Sitä esitettiin yhdeksän osaa vuonna 1987.

## Jaksot
#Uuden elämän kunniaksi - skål!
#Yllätyksiä
#Miljööromantiikkaa
#Lottovoittaja
#Pikku perämies
#Kadonnut kaulanauha
#Taiteilijaelämää
#Iloiset rouvat risteilyllä
#Skandaalinkäryä

## Rooleissa

## Muuta
*Suomalaisen lemmenlaivan* kapteenina on Helge Herala, koulutusemäntänä Maija-Leena Soinne ja risteilyisäntänä Pentti Helin. Muissa rooleissa ovat Ritva Vepsä, Anita Sohlberg ja Armi Sillanpää. Ensimmäisen jakson lemmenparina ovat Katriina Honkanen ja Martti Nieminen, toisen jakson lempiväisinä nähdään Helena Haavisto ja Tapio Hämäläinen. Muissa jaksoissa ovat muun muassa Juhani Laitala, Mai-Brit Heljo, Maija Karhi, Risto Autio, Hillevi Lagerstam, Antti Pääkkönen ja Rauni Ikäheimo. Sarjan ruotsinlaiva ei ole aivan samaa luokkaa kuin *[[Lemmenlaiva]]n*, toisaalta ihmissuhteet kuvataan hieman todenmukaisemmin.

## Lähteet

## Aiheesta muualla
*Helsingin Sanomat: Suomellakin oli oma lemmenlaivansa
Henry Harrisse

**Henry Harrisse** (28. toukokuuta 1829 Pariisi, Ranska – 13. toukokuuta 1910 Pariisi, Ranska) oli amerikanranskalainen historioitsija ja bibliografi. Hän tutki pääasiassa Amerikan löytöhistoriaa.

## Teokset
* *Bibliotheca americana vetustissima* (1866; luettelo kaikista 1492–1550 julkaistuista Amerikkaa koskevista teoksista)
* *Chr. Colomb, son origine, sa vie, ses voyages, sa famille et ses descendants* (1884–1885)
* *Excerpta colombiniana* (1887)
* *The discovery of North America* (1892)
* *Chr. Colomb devant l’histoire* (1892)
* *Jean Cabot, the discoverer of North America, and Sebastian, his son* (1896)

## Lähteet

## Aiheesta muualla
Hartenstein

**Hartenstein** on muun muassa seuraavien henkilöiden sukunimi:

* Gustav Hartenstein ((1809–1890), saksalainen filosofi, professori, kirjastonhoitaja
* Isaiah Hartenstein (s. 1998), saksalainen-yhdysvaltalainen koripalloilija

## Katso myös
* Mike Hartenstine (s. 1953), yhdysvaltalainen amerikkalaisen jalkapallon pelaaja.
Gustav Hartenstein

**Gustav Hartenstein** (1809–1890) oli saksalainen filosofi, varsinainen professori Leipzigin yliopistossa 1836–1859, sittemmin kirjastonhoitaja Jenassa. Hän liittyi Johann Friedrich Herbartiin ja julkaisi teokset *Die Probleme und Grundlehren der allgemeinen Metaphysik* (1836) ja *Die Grundbegriffe der ethischen Wissenschaften* (1844), jotka ovat hyviä herbartilaisen oppijärjestelmän esityksiä. Julkaisi ansiokkaat Immanuel Kantin teosten kokonaispainokset (1838–1839, 10 os., ja uudelleen 1867–1869, 8 os.), samoin Herbartin kootut teokset.

## Lähteet
Luca Leino

**Luca Leino** (s. 2010) on suomalainen lapsinäyttelijä, joka näytteli päähenkilöä elokuvassa *[[Orenda]]* (2025). Hänen roolinsa oli papin ottolapsi.

## Lähteet